
R A P O R T

asupra propunerii legislative privind unele măsuri referitoare la mişcarea antifascistă din România 

În conformitate cu prevederile art.89 din Regulamentul Camerei Deputaţilor, Comisia pentru muncă şi protecţie socială a fost sesizată pentru dezbatere pe fond cu propunerea legislativă privind unele măsuri referitoare la mişcarea antifascistă din România, trimisă comisiei cu adresa nr.253 din 21 mai 2002.

La întocmirea prezentului raport, Comisia a avut în vedere avizul primit de la Consiliul Legislativ, punctul de vedere al Guvernului, precum şi avizele de la următoarele comisii:

1. Comisia pentru buget, finanţe şi bănci;

2. Comisia pentru drepturile omului, culte şi problemele minorităţilor naţionale.

Comisia a fost sesizată cu dezbaterea şi avizarea propunerii legislative mai sus menţionate în procedură obişnuită.

Propunerea legislativă face parte din categoria legilor ordinare, conform prevederilor constituţionale.

Propunerea legislativă are ca obiect reglementarea unor măsuri referitoare la mişcarea antifascistă din România, în sensul creării cadrului legislativ necesar desfăşurării activităţii de către Asociaţia Antifasciştilor din România.
Comisia propune Plenului aprobarea propunerii legislative întrucât s-a considerat necesară instituirea, printr-o lege cu caracter reparatoriu, a unor prestaţii pentru cei care au luptat pentru apărarea unui interes naţional şi au suferit condamnări pentru activitate antifascistă şi antirăzboinică.

La lucrările comisiei au fost prezenţi 19 deputaţi, din totalul de 20 membri ai comisiei.

În urma dezbaterii propunerii legislative în şedinţa din data de 18 martie 2002, Comisia propune adoptarea acesteia cu următoarele modificări:

I. Amendamente admise

În urma dezbaterii, Comisia propune adoptarea propunerii legislative cu următoarele amendamente:

	Nr. crt.
	Text iniţial
	Text propus de comisie

(autorul amendamentului)
	Motivarea

propunerii amendamentelor

	0
	1
	2
	3

	1
	Art.1. (1) Mişcarea antifascistă din România este reprezentată de Asociaţia Antifasciştilor din România, organizaţie nonprofit, de utilitate publică, ce funcţionează pe baza statutului propriu şi în conformitate cu prevederile Ordonanţei Guvernului nr.26/2000 cu privire la asociaţii şi fundaţii.
(2) Asociaţia Antifasciştilor din România este o organizaţie patriotică, apartinică, democratică, cultural-educativă, care acţionează în vederea păstrării tradiţiilor luptei antifasciste, împotriva oricăror tentative de resuscitare a fascismului, antisemitismului, xenofobiei, intoleranţei, care pun în pericol siguranţa naţională, ordinea democratică şi demnitatea umană.


	Se propune reformularea textului după cum urmează:

“Art.1. –  Mişcarea antifascistă din România este reprezentată de Asociaţia Antifasciştilor din România. Militanţii antifascişti se pot asocia, potrivit legii, şi în alte organizaţii având ca scop lupta împotriva fascismului.”
Autori: deputaţii Smaranda Dobrescu şi Dumitru Buzatu
	Pentru o mai bună formulare şi sistematizare a textului.

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	0
	1
	2
	3

	2
	__
	Se propune introducerea, după art.1, a unui text nou, ca art.2, cu următorul cuprins:

“Art. 2. – Asociaţia Antifasciştilor din România este o organizaţie nonprofit, de utilitate publică, cu personalitate juridică, care funcţionează potrivit legii şi în baza statutului propriu, având  ca principale obiective:
a) păstrarea şi consolidarea tradiţiilor rezistenţei antifasciste din România, din perioada interbelică şi a celui de-al doilea război mondial;

b) lupta împotriva oricărei tentative de reactivare a fascismului, antisemitismului, xenofobiei şi intoleranţei, care pun în pericol siguranţa naţională, ordinea publică, democraţia şi demnitatea umană;

c) cinstirea memoriei celor căzuţi pentru patrie şi libertate, şi a victimelor terorii fasciste;

d) reprezentarea intereselor legitime materiale, spirituale şi sociale ale veteranilor rezistenţei antifasciste.”
Autori: deputaţii Smaranda Dobrescu şi Dumitru Buzatu
	Întrucât s-a considerat necesară precizarea datelor de identificare a Asociaţiei. S-a preluat cu modificări textul alin.(2) al art.1 din propunere, întrucât el reprezintă o altă teză.

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	0
	1
	2
	3

	3
	__
	Se propune introducerea, după art.2, a unui text nou, ca art.3, cu următorul cuprins:

“Art.3. Din Asociaţia Antifasciştilor din România pot face parte veterani ai rezistenţei antifasciste şi luptători veterani antifascişti, precum şi persoanele care acţionează în vederea păstrării tradiţiei luptei antifasciste şi care combat reactivarea fascismului, antisemitismului, xenofobiei şi a discriminărilor de orice fel.”

Autori: deputaţii Smaranda Dobrescu şi Dumitru Buzatu
	Pentru identificarea în corpul legii a categoriilor de beneficiari.

	4
	__
	Se propune introducerea, după art.3, a unui text nou, ca art.4, cu următorul cuprins:

“Art.4. – (1) Organul de conducere al Asociaţiei Antifasciştilor din România este Adunarea generală, alcătuită din totalitatea membrilor asociaţiei şi care se convoacă cel puţin o dată la doi ani.

(2) Regulile privind organizarea şi funcţionarea Adunării generale se stabilesc prin statutul Asociaţiei Antifasciştilor din România.”

Autori: deputaţii Smaranda Dobrescu şi Dumitru Buzatu
	Întrucât s-a considerat necesară instituirea prin normă juridică a structurii de organizare şi funcţionare a Asociaţiei Antifasciştilor din România.

	
	
	
	

	
	
	
	

	
	
	
	

	
	
	
	

	
	
	
	

	0
	1
	2
	3

	5
	__
	Se propune introducerea, după art.4, a unui text nou, ca art.5, cu următorul cuprins:

“Art.5. - (l) În intervalul dintre două adunări generale activitatea Asociaţiei Antifasciştilor din România este condusă de Comitetul Naţional.

(2) Membrii Comitetului Naţional în număr de 17-25 sunt aleşi de Adunarea generală.

(3) Comitetul Naţional se reuneşte trimestrial în şedinţe de lucru, sau ori de câte ori este necesar.

(4) Comitetul Naţional ţine evidenţa luptătorilor antifascişti şi a luptătorilor veterani antifascişti şi eliberează legitimaţiile în baza cărora aceste persoane pot beneficia de drepturile acordate potrivit legii.”
Autori: deputaţii Smaranda Dobrescu şi Dumitru Buzatu
	Pentru precizarea în corpul legii a prevederii cu privire la asigurarea conducerii operative a Asociaţiei.

	6
	__
	Se propune introducerea, după art.5, a unui text nou, ca art.6, cu următorul cuprins:

“Art.6. - Activitatea curentă a Asociaţiei Antifasciştilor din România este asigurată de Biroul executiv, compus din 11-15 membri şi care funcţionează potrivit statutului şi regulamentului aprobat de Adunarea generală.”
Autori: deputaţii Smaranda Dobrescu şi Dumitru Buzatu
	În vederea reglementării conducerii activităţii curente.

	
	
	
	

	
	
	
	

	0
	1
	2
	3

	7
	__
	Se propune introducerea, după art.6, a unui text nou, ca art.7, cu următorul cuprins:

“Art.7. - Asociaţia Antifasciştilor din România are patrimoniu propriu, resursele financiare provenind din taxele de înscriere, cotizaţii, donaţii, subvenţii şi sponsorizări.”

Autori: deputaţii Smaranda Dobrescu şi Dumitru Buzatu
	Pentru precizarea surselor de finanţare.

	8
	Art.2. (1) Pentru asigurarea bunei funcţionări a Asociaţiei Antifasciştilor din România, Guvernul va asigura spaţiul necesar pentru sediul acesteia, cu chirie subvenţionată, precum şi o alocaţie bugetară minimă pentru asigurarea logisticii şi mobilierului necesar.

(2) Pentru filialele judeţene ale Asociaţiei Antifasciştilor din România, spaţiile şi fondurile necesare funcţionării acestora vor fi asigurate de prefecturi.


	Se propune reformularea textului ca art.8, după cum urmează:

“Art.8. – (1) Asociaţia Antifasciştilor din România poate organiza filiale la nivelul judeţelor, municipiilor, oraşelor şi comunelor.
(2) Consiliile judeţene şi locale, primăriile municipale, orăşeneşti şi comunale, precum şi primăria municipiului Bucureşti, vor sprijini funcţionarea Asociaţiei Antifasciştilor din România şi a filialelor acesteia, prin punerea la dispoziţia acestora, în funcţie de posibilităţi, a unor spaţii pentru sedii, în condiţiile legii.”
Autori: deputaţii Smaranda Dobrescu şi Dumitru Buzatu
	Pentru o mai bună sistematizare a textului şi pentru precizarea normei conform căreia spaţiile destinate funcţionării filialelor se asigură de autorităţile administraţiei publice locale în temeiul art.49 alin.(1) lit.a) din Ordonanţa Guvernului nr.26/2000 cu privire la asociaţii şi fundaţii.

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	0
	1
	2
	3

	9
	Art.3. (1) Sunt consideraţi veterani antifascişti, persoanele având cetăţenie română, care, în perioada anterioară celui de-al doilea război mondial şi până la data de 9 mai 1945, s-au evidenţiat prin fapte deosebite în lupta împotriva fascismului sau au fost persecutate din aceleaşi motive datorită atitudinilor democrate.

(2) Sunt consideraţi luptători antifascişti persoanele de cetăţenie română, care acţionează în vederea păstrării tradiţiei luptei antifasciste şi care combat resuscitarea fascismului, antisemitismului, xenofobiei şi a discriminărilor de orice fel.

	Se propune reformularea textului ca art.9 după cum urmează:

“Art.9. - (1) Sunt considerate veterani antifascişti, persoanele având cetăţenie română care, în perioada anterioară celui de-al doilea război mondial şi până la data de 9 mai 1945, au făcut parte din rezistenţa antifascistă sau au fost victime ale terorii regimurilor fasciste fiind arestaţi, condamnaţi şi internaţi în închisori şi lagăre de exterminare din ţară şi străinătate pentru activitate antifascistă, antirăzboinică, pe motive etnice, rasiale sau datorită convingerilor democratice şi antitotalitare.

(2) Sunt considerate luptători antifascişti persoanele având cetăţenie română, care acţionează în vederea păstrării tradiţiei luptei antifasciste şi care combat reactivarea fascismului, antisemitismului, xenofobiei şi a discriminărilor de orice fel.”
Autori: deputaţii Smaranda Dobrescu şi Dumitru Buzatu
	Pentru o corectă formulare.
În vederea stabilirii condiţiilor ce trebuie îndeplinite pentru recunoaşterea calităţii de veteran antifascist.

	1
	2

	10
	Art.4. Calitatea de veteran antifascist şi de luptător antifascist se conferă de către Comitetul Naţional al Asociaţiei Antifasciştilor din România, în baza criteriilor stabilite prin Regulamentul aprobat de Adunarea generală a Asociaţiei, în termen de 30 de zile de la data intrării în vigoare a prezentei legi.


	Se propune reformularea textului ca art.10 după cum urmează:

“Art.10. - Calitatea de veteran antifascist şi de luptător antifascist se conferă de către Comitetul Naţional al Asociaţiei Antifasciştilor din România, în baza criteriilor şi documentelor stabilite prin Regulamentul aprobat de Adunarea generală a Asociaţiei, în termen de 30 de zile de la data intrării în vigoare a prezentei legi.”
Autori: deputaţii Smaranda Dobrescu şi Dumitru Buzatu
	Pentru completarea mijloacelor de probă privind recunoaşterea calităţii de veteran şi luptător antifascist.


	11
	__
	Se propune introducerea, după art.10, a unui text nou, ca art.11, cu următorul cuprins:

“Art.11. - Dovedirea calităţii de veteran antifascist se face cu legitimaţia de veteran antifascist eliberată de Asociaţia Antifasciştilor din România sau de către alte asociaţii ale antifasciştilor constituite legal, fiecare pentru membrii săi şi contrasemnată de împuterniciţii Ministerului Apărării Naţionale.”
Autori: deputaţii Smaranda Dobrescu şi Dumitru Buzatu
	S-a considerat necesară menţionarea modului de legitimare a beneficiarilor legii.

	2
	3

	12
	Art.5. Veteranii antifascişti care nu au şi calitatea de veterani de război, beneficiază de indemnizaţia prevăzută de lege pentru veteranii de război, precum şi de drepturile prevăzute la art.15 lit.a) alin.2-5 şi lit.b)-m) şi la art.16 alin.1 şi 3, în ceea ce priveşte cimitirele civile din Legea nr.44/1994 privind veteranii de război, precum şi unele drepturi ale invalizilor şi văduvelor de război.


	Se propune reformularea textului ca art.12 după cum urmează:

“Art.12. - Veteranii antifascişti care nu au şi calitatea de veterani de război, beneficiază de indemnizaţia prevăzută de lege pentru veteranii de război precum şi de drepturile prevăzute la art.16 lit.a)- m) şi la art.17 alin.1 şi 3, în ceea ce priveşte cimitirele civile, din Legea nr.44/1994 privind veteranii de război, precum şi unele drepturi ale invalizilor şi văduvelor de război, republicată, cu modificările şi completările ulterioare.”
Autori: deputaţii Smaranda Dobrescu şi Dumitru Buzatu
	Pentru o mai bună formulare şi o trimitere corectă, la articolele şi alineatele invocate în textul iniţial întrucât Legea nr.44/1994 a fost republicată, dându-se textelor o nouă numerotare.

	13
	Art.6. Normele privind stabilirea şi acordarea drepturilor prevăzute la art.5 se aprobă prin hotărâre a Guvernului, în termen de 30 de zile de la intrarea în vigoare a prezentei legi.


	Se propune reformularea textului ca art.13 după cum urmează:

“Art.13. - Normele privind stabilirea şi acordarea drepturilor prevăzute la art.12 vor fi elaborate de Ministerul Muncii şi Solidarităţii Sociale împreună cu Ministerul Lucrărilor Publice, Transporturilor şi Locuinţei, în termen de 30 de zile de la intrarea în vigoare a prezentei legi şi aprobate prin hotărâre a Guvernului.”
Autori: deputaţii Smaranda Dobrescu şi Dumitru Buzatu
	Pentru precizia textului, în sensul nominalizării ministerelor în sarcina cărora revine punerea în aplicare a dispoziţiilor legii.

	14
	Art.7. Ministerul Finanţelor Publice va introduce în structura bugetului de stat sumele necesare aplicării prezentei legi.


	Se propune reformularea textului ca art.14 după cum urmează:

“Art.14. - Ministerul Finanţelor Publice va introduce în structura bugetului Ministerului Muncii şi Solidarităţii Sociale şi a bugetului Ministerului Lucrărilor Publice, Transporturilor şi Locuinţei sumele necesare aplicării prezentei legi.”
Autori: deputaţii Smaranda Dobrescu şi Dumitru Buzatu
	Pentru corelare cu prevederile art.13.


Comisia a hotărât aprobarea propunerii legislative cu 11 voturi pentru, un vot împotrivă şi 2 abţineri.

PREŞEDINTE,





SECRETAR,

Smaranda DOBRESCU




Ion MÎNZÎNĂ 

Întocmit, 

Expert Monica Rallu CURTA

